চিচিবৰগাওঁঃ ধেমাজিত বিজেপি চৰকাৰৰ বিৰুদ্ধে অসম জাতীয়তাবাদী যুৱ-ছাত্ৰ পৰিষদে প্ৰতিবাদ অব্যাহত ৰাখিছে৷ অসম বিৰোধী কাৰ্যৰ বিৰুদ্ধে ৰাজ্যৰ দল-সংগঠনৰ লগতে অসম জাতীয়তাবাদী যুৱ-ছাত্ৰ পৰিষদে উত্তাল প্ৰতিবাদ অব্যাহত ৰাখিছে৷ জাতি, মাটি, ভেটি ৰক্ষাৰ শ্ল'গান দি দিল্লী আৰু দিছপুৰৰ গাদী দখল কৰা বিজেপিয়ে এতিয়া অসম ধ্বংসকাৰী নাগৰিকত্ব সংশোধনী আইন গৃহিত কৰি অসমত লাখ লাখ বাংলাদেশী অসমত সংস্থাপন কৰিব বিচাৰে৷ যাৰ বাবে ৰাজ্যৰ ৰাইজ আজি ক্ষোভিত বিজেপি দল আৰু চৰকাৰৰ বিৰুদ্ধে৷ নাগৰিকত্ব সংশোধনী বিধেয়ক বাতিল কৰাৰ দাবীত অসম জাতীয়তাবাদী যুৱ-ছাত্ৰ পৰিষদে ধেমাজি জিলা সমিতিৰ জোঁৰ সমদল কাৰ্যসূচী ৰূপায়ন কৰি ধেমাজী নগৰ কঁপাই তোলে।
নাগৰিকত্ব সংশোধনী আইন বাতিলৰ দাবীত ধেমাজিত যুৱ-ছাত্ৰ পৰিষদৰ জোঁৰ সমদল